Deputatul PSD Victor Ponta a declarat marţi, la Parlament, că nu crede că formaţiunea social-democrată şi România pot fi conduse precum Consiliul Judeţean Teleorman, unde „unul singur gândeşte şi ăilalţi toţi munceşte”.

„PSD o duce foarte bine şi mă bucur. Eu întotdeauna sprijin PSD. Eu nu cred că PSD şi România pot fi conduse ca şi Consiliul Judeţean Teleorman. Aşa cred eu, poate greşesc eu. Şi pe vremea lui Ceauşescu era un nebun care îl critica. Acum mai sunt eu, restul, toată lumea e fericită”, a afirmat Victor Ponta.

Chestionat cum se conduce Consiliul Judeţean Teleorman, deputatul a spus: „Unul singur gândeşte şi ăilalţi toţi munceşte”.